Diari Oficial de la Generalitat Valenciana


Sumari del DOGV 4707, del 08-03-2004 (2004/2192)

ORDE de 3 de febrer de 2004, de la Conselleria de Cultura, Educació i Esport, per la qual es modifica l'Orde de 4 de desembre de 2003, per la qual es convoquen les subvencions destinades als clubs esportius d'èlit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2004 i s'aproven les bases per què es regula la concessió d'estes.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4707

Data del DOGV
:   08-03-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/2192


Data del document
:   03-02-2004

Organisme emissor
:   Conselleria de Cultura, Educació i Esport

Tipus de document
:   Ordre

Anàlisi jurídica

 Descriptors 

:   * espectacle esportiu
    * organització esportiva
    * esport
    * suport econòmic
    * ajuda pública

ORDE de 3 de febrer de 2004, de la Conselleria de Cultura, Educació i Esport, per la qual es modifica l'Orde de 4 de desembre de 2003, per la qual es convoquen les subvencions destinades als clubs esportius d'èlit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2004 i s'aproven les bases per què es regula la concessió d'estes. [2004/X2192]
  
Per mitjà de l'Orde de 4 de desembre de 2003, de la Conselleria de Cultura, Educació i Esport es convoquen les subvencions destinades als clubs esportius d'elit de la Comunitat Valenciana amb participació en competicions oficials internacionals i/o lligues de màxima categoria nacional d'esport no professional, per a l'any 2004, i s'aproven les bases per què es regula la concessió d'estes (DOGV núm.4.664 de 7 de gener de 2004).
  
En la mencionada orde es va disposar que l'import global màxim destinat a les dites subvencions fóra de 695.000 euros, import inferior a l'aprovat en la Llei de Pressupostos de la Generalitat Valenciana per a l'exercici 2004 en l'aplicació pressupostària 82.01.39.466.02.7 de la línia T2170000.
  
En virtut d'això, fent ús de les competències en matèria d'esport assignades a la Conselleria de Cultura, Educació i Esport pel Decret 7/2003 de 21 de juny del president de la Generalitat Valenciana, i de conformitat amb el que disposa l'article 35 de la Llei 5/1983, de 30 de desembre, de Govern Valencià, i el Text Refós de la Llei d'Hisenda Pública de la Generalitat Valenciana, aprovat per Decret Legislatiu de 26 de juny de 1991, del Consell de la Generalitat Valenciana
  
ORDENE
  
Modificar l'import global màxim de les subvencions destinades als clubs esportius d'elit de la Comunitat Valenciana, incrementant l'import de 695.000 euros recollit en l'Orde de 4 de desembre del 2003 en 168.900 euros, resultant una quantia global màxima de 863.900 euros, a càrrec de l'aplicació pressupostària 46.71.26.007.00.0 línia T2170000 dels pressupostos de la Generalitat Valenciana per a l'any 2004.
  
DISPOSICIÓ FINAL
  
La present orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà interposar recurs potestatiu de reposició o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició haurà d'interposar-se davant el conseller de Cultura, Educació i Esport en el termini d'un mes a comptar des de l'endemà de la publicació.
  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la publicació.
  
València, 3 de febrer de 2004
  
El conseller de Cultura, Educació i Esport,
  
ESTEBAN GONZÁLEZ PONS